jkorsvik/nowiki_second_scrape_merged huggingface dataset:
Leibstandarte-SS Adolf Hitler

1. SS-Panzer-Division Leibstandarte SS Adolf Hitler eller 1st SS Division Leibstandarte-SS Adolf Hitler, forkortet Leibstandarte Adolf Hitler (tysk for «Adolf Hitlers livvaktregiment»), LAH, LSSAH eller bare Leibstandarte, var en tysk militær enhet innen de nasjonalsosialistiske elitestyrkene Waffen-SS fra 1933 til 1945. Som sikkerhets- og kampenhet kjempet Leibstandarte både på Østfronten og vestfronten under andre verdenskrig.
Formasjonen ble opprinnelig opprettet i 1933 under navnet SS-Stabswache Berlin. Da Waffen-SS økte utover 1930-tallet og inn i krigsårene, ble Leibstandarte-SS Adolf Hitler etter hvert en ordinær panseravdeling, og stod alltid nær Hitlers oppmerksomhet. Slik utviklet avdelingen seg fra å være gatesoldater til en av de mest kjente militære avdelinger under andre verdenskrig. Avdelingen var en av de siste som gikk i oppløsning under sammenbruddet i 1945.
Sjef for avdelingen var fra starten den beryktede SS-generalen Sepp Dietrich.
Norges SS opprettet en livvakt for Vidkun Quisling etter mønster av Leibstandarte Adolf Hitler.

		


== Flagg og merker ==

		
		
		


== Se også ==
Sepp Dietrich
Erich Kempka
Wilhelm Mohnke
Otto Günsche
Rochus Misch
Walter Fyrst
Jonas Lie
Sverre Riisnæs
Michael Wittmann


== Litteratur ==
Höhne, Heinz (2000) [1969]. The Order of the Death's Head: The Story of Hitler's SS (Der Orden unter dem Totenkopf: Die Geschichte der SS). London: Penguin. ISBN 978-0-14-139012-3. 
Kumm, Otto (1946). 1 SS Panzer Division (15 Feb–May 45) ; 7 SS Mountain Division (6 Jun 44-15 Feb 45). France: Historical Division, Headquarters, United States Army, Europe, Foreign Military Studies Branch.  Arkivert 8. desember 2015 hos Wayback Machine.
Walther, Herbert (1989). The 1st SS Armored Division: A Documentation in Words and Pictures. West Chester, Pa: Schiffer. ISBN 0-88740-165-1. 
Weingartner, James J. (1974). Hitler's Guard: The Story of the Leibstandarte SS Adolf Hitler, 1933–1945. Southern Illinois University Press. ISBN 0-8093-0682-4. 


== Eksterne lenker ==
(en) 1st SS Division Leibstandarte – kategori av bilder, video eller lyd på Commons
Arathorn II

Arathorn II, sønn av Arador av Valandils hus, er en fiktiv karakter fra J.R.R. Tolkiens fiktive verden Midgard. Han var den femtende Høvdingen av Dúnedain.
Som sine forfedre før han, var han blitt oppfostret av Elrond i Kløvendal mens hans far Arador holdt til i villmarken. Arathorn ba om Gilraens hånd i en svært ung alder. Og selv om hennes far, Dírhael, satte seg imot dette giftermålet til å begynne med, fordi han forutså at Arathorn kom til å få et kort liv, men hans kone Ivorwen fikk overtalt han til å gå med på giftet likevel. De giftet seg i 2929, og i 2931 fikk de sønnen Aragorn.
Arathorn ble Høvding av Nordens Dúnedain i år 2930 T.T., da hans far ble fanget av troll. Han styrte i bare tre år, fram til 2933, da han selv ble drept av en pil mens han jaktet på orker. Arathorn II ble ikke mer enn 60 år gammel (noe som er svært lit for en av Dúnedain). Han ble etterfulgt av sin sønn, Aragorn II, som da ennå bare var et spedbarn, som også var kjent som Elessar Telcontar, og som tok opp igjen Gondors krone.
Jari Isometsä

Jari Isometsä (født 11. september 1968 i Nedertorneå) er en tidligere finsk langrennsløper som konkurrerte fra 1990 til 2006. Han har vunnet tre olympiske bronsemedaljer på 4 x 10 km på stafett (1992, 1994 og 1998).
Isometsä vant også fire medaljer i Ski-VM med to sølv (4 x 10 km stafett i 1995 og  1997) og to bronse (4 x 10 km i 1991 og på jaktstarten i 1995). I tillegg vant han 4 verdenscuprenn i perioden 1993 til 2005.
Jari Isometsä har også en YouTube-kanal der han legger ut videoer om langrenn.


== Referanser ==


== Eksterne lenker ==
(en) Jari Isometsä – Olympics.com 
(en) Jari Isometsä – Olympic.org 
(en) Jari Isometsä – Olympedia 
(en) Jari Isometsä – Sports-Reference (OL-resultater – arkivert) 
(en) Jari Isometsä – FIS (langrenn)
Benny Moré

Benny Moré (født 24. august 1919 i Santa Isabel de las Lajas på Cuba, død 19. februar 1963 i Havanna) var en kubansk sanger. Han ble døpt som Bartolomé Moré men endret senere navnet til Benny Morè. Av tilhengerne fikk han tilnavnet «El Bárbaro del Ritmo» (rytmenes barbar) - og mange av dem regnet ham som Cubas beste sanger noensinne.Til forskjell fra mange andre cubanske sangere som gjerne spesialiserte seg i én musikkform, mestret han de fleste stilarter i tradisjonell og nyere cubansk musikk, heriblant guaracha guajira, mambo, bolero, cha cha cha, afro, canción og guaguancó. 


== Liv og virke ==


=== Bakgrunn ===
Han ble født og vokste opp i Santa Isabel de las Lajas, en innlandslandskommune noen få mil nord for Cienfuegos. Allerede i barndommen viste han stor musikalsk begavelse, men siden han kom fra en fattig, farget familie fikk han verken musikalsk eller annen utdannelse. Han lærte heller aldri noter, men mot slutten av sin karriere var det han som arrangerte de ulike musikkstykkene. 


=== Veien mot toppen ===
På begynnelsen av 1930-tallet kjøpte han seg en akustisk gitar, opptrådte gratis på ulike restauranter i Havanna og livnærte seg på det han fikk i driks. På midten av 1930-tallet dro han til Mexico. Her fikk han seg jobb som sanger i et storband og opptrådte også i en meksikansk film. 
I 1940 dro han tilbake til Havanna, opptrådte i noen radioprogram og fikk fast jobb som vokalist i gruppen Cauto conjunto som ble ledet av Mozo Borgellá. I 1944 kom han i kontakt med Trio Matamoros og jobbet fast sammen med dem, trolig fram til høsten 1945 (eller 1947) da han hoppet av under en turne til Mexico. Da han kom tilbake til Cuba på slutten av 1950-tallet, var han en kjent sangstjerne i Mexico, Panama, Colombia, Brasil og Puerto Rico, men så godt som ukjent på Cuba. Han spilte inn noen singler og spilte sammen med et par forskjellige band mens populariteten hans økte. Det store gjennombruddet kom da han i 1954 etablerte sitt eget storband, Banda Gigante. Fram til sin død i 1963 ledet han storbandet, reiste rundt på Cuba og turnerte i en rekke land i Latin-Amerika.


=== Sorti ===
Moré førte et rimelig hardt liv med mange kvinner og store mengder alkohol, og døde av skrumplever i 1963, bare 43 år gammel.Hvert år i september arrangeres det en festival i Cienfuegos til hans minne.


== Referanser ==


== Litteratur ==
Amín E. Naser: Beny Moré, La Habana, Ediciones Unión, 1985.
Bladimir Zamora, sel. y pról.: Beny Moré: Bella ilusión. Cancionero, La Habana, 1992.
John Radanovich: Wildman of Rhythm: the Life and Music of Beny Moré, University Press of Florida, Gainesville, FL, 2009. En inglés.


== Eksterne lenker ==
(en) Benny Moré – kategori av bilder, video eller lyd på Commons 
(en) Benny Moré på Internet Movie Database 
(en) Benny Moré på Discogs 
(en) Benny Moré på Discogs 
(en) Benny Moré på MusicBrainz 
(en) Benny Moré på Last.fm 
(en) Benny Moré på Last.fm 
(en) Benny Moré på AllMusic
Bryllupsdag

Bryllupsdag er dagen man inngår ekteskap, eller åremålsdagen som feires eller markeres etter hvor lenge man har vært gift. Graden av feiring preger navnet, slik at gull- er bedre enn papirbryllup. Listen er som følger:


====  ====
 


== Se også ==
Bryllup


== Kilder ==
Bryllupsdagen.no
Sverre Sollie

Sverre Sollie (født 12. september 1910 på Røros, død 1989) var møbelsnekker i NSB, men ble kunstner. 
Solli utdannet seg til møbelsnekker, men alt fra guttedagene hadde han vært interessert i å lage bilder av tre. I NSB begynte han å lage bilder i intarsia, og selv om det var vanskelig å arbeide med denne teknikken under 2. verdenskrig, utviklet han teknikken så langt at han fikk antatt et bilde på en utstilling i Trondheim i 1946. I 1952 sendte hovedstyret i NSB ham på studietur til Danmark. Han dro også på studiereiser til Sverige og Italia. Noen av bildene hans er bygget opp av 40 til 50 ulike tresorter. 


== Noen utsmykninger ==
Trondheim stasjon 1953 med et bilde på 3,5 x 4 meter
Drammen stasjon 1955 Bildet inneholdt scener fra jernbanen i Drammen - togdrift, stasjon, bro, verksted - og hang i mange år på «Velferdssalen» på NSB Verkstedet Sundland i Drammen. Bildet var laget slik at spor som gikk ut av bildet i nedre rammekant virket å peke mot den som betraktet bildet uansett hvor i rommet vedkommende befant seg.
Bergen stasjon med et bilde på 2,7 x 9 meter
Asker stasjon 1960
Bodø stasjon 1962
Storstuggu Røros hotell 1962 (per 2022)


== Referanser ==
Guajira

Guajira (uttales: góa_hira) er en cubansk musikkstil som kan spores tilbake til 1700-tallet, og som har sine musikalske røtter i kvegområdene på Sentral-Cuba, dvs. først og fremst provinsene Matanzas, Villa Clara, Sancti Spíritus, Ciego de Avila og Camagüey. Av denne grunnen omtales ofte musikkstilen som cubansk countrymusikk. Sammenlignet med musikkstiler som for eksempel conga, rumba og merengue som har tydelig afrikansk opphav, sies røttene til guajira å være forankret i spansk musikk fra Andalucía i det 16. århundre. 


== Besetning ==
Besetningen i guajira bestod tradisjonelt av lutt (idag: akustisk gitar) og rytmeinstrumentene claves (to trestykker av et hardt treslag) og güiro (ofte kalt «banan» blant norske musikere) og/eller bongotrommer. Calves og güiro håndteres som regel av vokalisten. Vanligvis 3 til 5 musikere inklusive vokalisten. 
Tekstene i guajira synes noen ganger å være viktigere enn rytmene, og guajira blir derfor ofte foretrukket av låtskrivere med poetiske ambisjoner. Stilen er imidlertid lite bundet og det å improvisere regnes for å være et viktig trekk ved musikkstilen.


== Noen eksempler ==
«El Carretero» på platen «Buena Vista Social Club», World Circuit, produsert av Ry Cooder
«Al Vaivén de Mi Carreta» på platen «Ñico Saquito – Good-bye Mr Cat», World Circuit
«A Orillas del Cauto» på platen «Ñico Saquito – Good-bye Mr Cat», World Circuit
Intarsia

Intarsia er en håndverksteknikk og en kunstform hvor man legger 1 millimeter tynne finérark fra ulike typer tre sammen for å skape mønster på et møbel. Det kan også brukes til å lage frittstående bilder. Ved å skjære gjennom parvise lag (minst 2) med ulik finér får man de innvendige og utvendige bitene som så legges sammen fra annenhvert lag.  Dette medfører at man alltid får minst 2 ulike «bilder», det ene motsatt av det andre hva gjelder farge og/eller tresort. Disse bildene av sammenlagt finér fineres ned på underlaget på faglig måte av snekkeren.
Marketeri/Marquetry (markering) heter den tilsvarende teknikken som brukes til å felle metall eller perlemor inn i tre, og ved tremosaikk. 
Parquetry heter teknikken hvor det kun brukes langsgående finér. Men også her brukes tremosaikk og dekorbånd. Jf. dagens parkettgulv.
En spesialist på intarsia kalles dekupør. Intarsia kan også utføres av en ebenist (kunstsnekker), eller en møbelsnekker. 
Teknikkene er svært gamle og stammer fra Orienten og Egypt og de har vært mye brukt i møbler i de ulike stilperiodene i Europa fra og med barokken.

Røroskunstneren Sverre Sollie brukte intarsia på flere utsmykninger av norske jernbanestasjoner.
Christopher Severin Knag i Bergen var en møbelsnekker som drev mye med intarsia på sine møbler.


== Referanser ==


== Litteratur ==
Roberts, Judy Gale; Intarsia – artistry in wood, Intarsia artistry : 12 projects for every occasion . Fox Chapel Publishing Co. , East Petersburg, Pa. 2000   ISBN 1-56523-096-5 (h.)
Threadgold, Lawrence (edited by David Arscott); Beginning picture marquetry . Guild of Master Craftsman Publications, Lewes, East Sussex  2002 ISBN 1-86108-234-7


== Eksterne lenker ==
(en) Intarsia – kategori av bilder, video eller lyd på Commons 
Gamle teknikker på Høgskolen i Oslo
En intarsiasnekker i Nittedal
Intarsia - oppslagsverket oVe, artikkel av Ine Merete Baadsvik, Bergen Byarkiv.
Foulsham

Foulsham er en landsby og verdslig sogn i distriktet Broadland i grevskapet Norfolk i England. Landsbyen ligger 31,5 km sørvest for byen Cromer, 28,5 km nordvest for Norwich, 15,1 km nord-nordøst for East Dereham og 192 km nordøst for London. Den nærmeste jernbanestasjonen er i Sheringham for selskapet Bittern Line som går mellom Sheringham, Cromer og Norwich. Den nærmeste flyplassen er Norwich internasjonale lufthavn. I henhold til folketellingen i 2011 har sognet og landsbyen en befolkning på 860 innbyggere.


== Historie ==
Landsbyens navn er avledet fra sham (som i home, «hjem») og foul i betydning «fugl». Foulsham ble omtalt Domesday Book for 1085.Under den andre verdenskrig var basen RAF Foulsham vertskap for No. 100 Group RAF, en spesialenhet under RAF Bomber Command som drev elektronisk krigføring. 
Stedet fikk en del oppmerksomhet i 1990-årene for sin overdådige julebelysning. Dette førte til så mange besøkende at det ble kaos på veien, og lysene måtte fjernes. 


== Referanser ==


== Eksterne lenker ==
(en) Foulsham – kategori av bilder, video eller lyd på Commons
Sildajazz

Haugesund International Jazz Festival (Sildajazz) er en årlig jazzfestival i Haugesund i Rogaland som ble startet i 1987 med fire band, og har siden vokst til å involvere rundt 70 band og bortimot 400 norske og utenlandske musikere fordelt på mer enn 200 arrangementer.Festivalen arrangeres av stiftelsen Sildajazzen og mottar støtte fra Haugesund kommune, Rogaland fylkeskommune og Norsk kulturråd.
Under festivalen tildeles en norsk jazzmusiker eller -gruppe Sildajazzprisen.


== Referanser ==


== Eksterne lenker ==
Offisielt nettsted
Joey Jordison

Joey Jordison (født Nathan Jonas Jordison; 26. april 1975, død 26. juli 2021), også omtalt med sitt artistnavn #1, var en amerikansk trommeslager og gitarist fra Des Moines i Iowa, best kjent som trommeslager i nu metal-bandet Slipknot.
Frem til hans død spilte han trommer i nu-metal bandet VIMIC og i blackened death metal-bandet Sinsaenum. Han spilte også gitar i bandet Murderdolls. I tillegg spilte han trommer i bandet Korn i perioden 19. april til 19. september 2007 da den egentlige trommeslageren David Silveria hadde skadet hånden. Han har også spilt for det norske black metal-bandet Satyricon på en turne i USA, sent i 2004, da bandets trommeslager Frost (Kjetil Haraldstad) ikke kunne spille. Den 29. februar 2012 spilte han trommer for bandet System of a Down.


== Referanser ==


== Eksterne lenker ==
(en) Offisielt nettsted 
(en) Joey Jordison – kategori av bilder, video eller lyd på Commons 
(en) Joey Jordison på Internet Movie Database 
(en) Joey Jordison hos The Movie Database 
(en) Joey Jordison på Discogs 
(en) Joey Jordison på MusicBrainz 
(en) Joey Jordison på Encyclopaedia Metallum 
(en) Joey Jordison på Songkick 
(en) Joey Jordison på AllMusic
Konsistoriet mai 1706

Konsistoriet mai 1706 var det andre konsistorium hvor pave Klemens XI kreerte kardinaler. Det ble holdt 17. mai 1706 i Vatikanet.
Det ble kreert 20 kardinaler, hvilket brakte det totale antall kreert av Klemens XI til 21.


== Referanser ==


== Kilder ==
Clement XI (1700-1721) – The Cardinals of the Holy Roman Church, besøkt 18. november 2015
Ingolf Arnarsson

Ingolf Arnarson (norrønt Ingólfr Arnarson), fra den lille bygda Rivedal i Sunnfjord i Sogn og Fjordane, regnes som den første norrøne bosetteren på Island.
Nordmannen Ingolf var ikke den første fra Norden som besøkte og bodde på Island. Landnåmaboka hevder at den første norrøne mann som satte sine bein på Island, var en nordmann fra Agder ved navn Naddodd, men som kun ble på øya en kort tid, og da han dro tilbake til Norge kalte han øya for «Snølandet» (Snæland). En tid etter kom en svenske, Gard Svavarsson, en gang rundt 860 da en storm blåste skipet hans så langt nord at han nådde den østlige kysten av Island. 
Ingolf bosatte seg sør for Reykjavík, i henhold til Íslendingabok, i 874. Det markerte begynnelsen på Landnåmstiden som varte til rundt 930, en periode hvor et stort antall norrøne menn og kvinner (også fra Irland) bosatte seg på Island.
I henhold til sagaen kastet Ingolf ættestolpene over bord da han nådde den ubebodde øya, og på det sted hvor de ble skyllet i land av bølgene bestemte han seg for å bo, noe som markerte den første permanente bosetningen på Island.


== Referanser ==


== Eksterne lenker ==
(en) Ingólfur Arnarson – kategori av bilder, video eller lyd på Commons
Luigi’s Mansion

Luigi's Mansion (ルイージマンション, Ruīji Manshon) er et eventyrspill utviklet og utgitt av Nintendo til Nintendo GameCube. Det ble utgitt i Japan 14. september 2001, i Nord-Amerika 18. november 2001 og i Europa 3. mai 2002. Spillet var en lanseringstittel for GameCube, den første store Nintendo-konsollen med en lanseringstittel uten Mario i hovedrollen.
Spillet foregår i et hjemsøkt herskapshus hvor Luigi leter etter sin bror Mario. For å hjelpe Luigi på sin søken har en gammel professor ved navn Elvin Gadd utstyrt ham med «Poltergust 3000», en støvsuger brukt for å fange spøkelser, og en «Game Boy Horror», et apparat brukt for å kommunisere med Gadd.
Luigi's Mansion ble relativt godt mottatt av spillanmeldere, til tross kritikk for den korte lengden av spillet. Det har solgt over 2,5 millioner kopier, og er det femte bestselgende spillet til Nintendo GameCube. Det var også ett av de første spillene som ble gitt ut på nytt som en Player's Choice-tittel. Spillet fikk en oppfølger, Luigi's Mansion 2, i 2013 til Nintendo 3DS. En utgave av det originale Luigi's Mansion blir også utgitt til Nintendo 3DS i oktober 2018.


== Handling ==
Luigi har vunnet et herskapshus i et lotteri. Mario stikker i forveien for å se huset, men når Luigi ankommer huset er Mario borte. Luigi blir angrepet av et spøkelse, men blir reddet av Professor E. Gadd som er utstyrt med en støvsuger kalt «Poltergust 3000». Etter Luigi og Gadd har snakket sammen, blir de enige om at Luigi tar ansvaret for å redde Mario. Professor E. Gadd overrekker Luigi Poltergust 3000, som Luigi må bruke til å suge opp forskjellige spøkelser og en rekke Boo.


== Mottakelse ==


== Referanser ==


== Eksterne lenker ==
(en) Luigi's Mansion hos MobyGames 
(en) Luigi's Mansion på Metacritic 
(en) Luigi's Mansion på OpenCritic 
(en) Luigi's Mansion på Internet Movie Database 
(en) Luigi's Mansion på Behind The Voice Actors 
(en) Luigi's Mansion hos Giant Bomb 
(en) Luigi's Mansion hos Internet Game Database 
(en) Luigi's Mansion hos GameFAQs
Marie Munk

Marie Munk (født 4. juli 1885 i Berlin, død 17. januar 1978 i Cambridge, Massachusetts, USA) var en tysk jurist, og Tysklands første kvinnelige dommer.


== Liv og virke ==
Marie Munk tilhørte en juristfamilie av jødisk opprinnelse. Etter den høyere skolen ble hun tatt  på Helene Langes lærerinneseminarium, og fra 1907 studerte hun jus, filosofi, psykologi og logikk i Berlin, Freiburg im Breisgau, Bonn og Heidelberg.  I 1911 tok hun den juridiske doktorgrad med en avhandling om § 123 i Bürgerliches Gesetzbuch.
Ettersom dengang bare menn kunne bli dommere og advokater begynte Munk å arbeide som assistent ved et advokatkontor og som juridisk rådgiver for kvinner. Under første verdenskrig arbeidet hun for Røde Kors, for sosialkontoret i Berlin og for den nasjonale kvinnetjenesten.
Etter at kvinner fikk anledning til å ta de juridiske statseksamina i 1919 tok hun disse, og ble sekretær for den føderale justisministeren. Som første kvinne i Tyskland noensinne ble hun i 1924 utnevnt til dommer, først ved amtsretten i Berlin-Charlottenburg og fra 1930 ved landretten i Berlins kammerrett.
I 1920 var Marie Munk en av grunnleggerne av Deutscher Juristinnenverein, som hun var nestleder for fra 1923 til 1933. Fra 1930 til 1933 var hun dessuten president for Deutscher Verein berufstätiger Frauen og medlem av International Federation of Business and Professional Women.
Marie Munk regnes som en av de viktigste familierettsjuristene i Tyskland på 1920-tallet. 
I 1933 ble hun avskjediget fra justistjenesten fordi hun var jødisk. Hun besøkte USA flere ganger, og arbeidet for ungdomshjem og i ungdomsfengsler. I 1936 forlot hun Tyskland for godt og slo seg ned i USA.
Etter å ha blitt amerikansk statsborger ble hun i 1943 gjesteprofessor og i 1953 professor ved Harvard University. Hun arbeidet også som advokat.
I 1945 utgav hun selvbiografien Reminiscences of a Pioneer Woman Judge in Pre-Hitler-Germany.


== Utvalgte verker ==
Die widerrechtliche Drohung des § 123 BGB (diss.) (1911)
Vorschläge zur Umgestaltung des Rechts der Ehescheidung und der elterlichen Gewalt nebst Gesetzentwurf (1923)
Die Umgestaltung des ehelichen Güterrechts (1923)
Reminiscences of a Pioneer Woman Judge in Pre-Hitler-Germany 1945.


== Referanser ==


== Litteratur ==
Deutsche Biographische Enzyklopädie  Band 7 (1998)
Deutscher Juristinnenbund e.V.: Juristinnen in Deutschland, Baden-Baden 1998
Horst Göppinger: Juristen jüdischer Abstammung im "Dritten Reich", München 1990


== Eksterne lenker ==
(de) Verk av og om Marie Munk i katalogen til det tyske nasjonalbiblioteket
University of Warwick

University of Warwick er et universitet i England, stiftet i 1965. Det ligger fem km sørvest for Coventry, altså ikke i Warwick slik navnet antyder, men i grevskapet Warwickshire.


== Rangeringer ==
University of Warwick ble rangert som nummer 7 av 126 britiske universiteter på Complete University Guides liste for 2016 og som nummer 6 av 119 britiske universiteter på The Guardians 2016-liste.THE World University Rankings 2014-2015 plasserte universitetet som det 103. av de 500 beste universitetene i verden. I QS World University Rankings for 2014 rangerte universitetet som nummer 61 og i Academic Ranking of World Universities (Shanghai-rankingen) for 2014 på plass 151-200 av verdens universiteter.


== Referanser ==


== Eksterne lenker ==
Offisielt nettsted 
(en) Offisielt nettsted 
(en) University of Warwick – kategori av bilder, video eller lyd på Commons Offisielt nettsted for University of Warwick
Steve Bennett

Stephen Graham Bennett (født 17. januar 1961 i Farnborough i Kent) er en engelsk tidligere fotballdommer som blant annet dømte i FA Premier League. Bennett fungerte som fotballdommer fra 1984 til 2010, og siden 1995 dømte han i de forskjellige engelske ligaene. Noen år før dette var han assistentdommer (linjemann). Siden 1999 dømte han i Premier League. I 2001 ble han oppnevnt som FIFA-dommer. 
Utenom å dømme fotball er Bennett lærer. Han dømmer for Orpington i Kent.
I 2005 dømte han Ligacupfinalen mellom Chelsea og Liverpool.
Han dømte FA-cupfinalen mellom Chelsea og Manchester United på nye Wembley Stadium 19. mai 2007. Han var assistentdommer i 1995 og 4. dommer i 2001.
Bennett har dømt 254 kamper i Premier League. I juli 2010 ble det offentliggjort at både Steve Bennett og meddommer Mike Riley hadde valgt å legge opp som fotballdommere og starte karriere som dommertrenere for fremtidige talenter.


== Premier League 2009/10 ==


== Premier League 2008/09 ==


== Premier League 2007/08 ==


== Premier League 2006/07 ==


== Premier League 2005/06 ==


== Premier League-karriere ==


== Referanser ==


== Eksterne lenker ==
(en) Steve Bennett – Transfermarkt (dommer) 
(en) Steve Bennett – WorldFootball.net (dommer) 
(en) Steve Bennett – Soccerbase.com (dommer) 
(en) Steve Bennett – Soccerway 
(en) Steve Bennett – EU-Football.info (dommer) 
(en) Steve Bennett – PlaymakerStats.com (dommer) 
Steve Bennetts profil på Professional Game Match Officials (PGMOL) offisielle side